प्रेरित बने रहना अपना काम करना होमवर्क की तैयारी करना
एक बहुत बड़े लम्बे ब्रेक की बजाय, अलग अलग असाइनमेंट्स के बीच कुछ छोटे छोटे ब्रेक्स लें। 30-60 मिनट्स के काम के बाद यही कोई पांच मिनट का चाय नाश्ते का ब्रेक बढ़िया रहेगा।  स्ट्रेच करने, बाहर टहल कर आने, या कुछ एक्टिव करने की कोशिश करें, बजाय इसके कि बस बैठ के फेसबुक चेक कर ली। यह सुनिश्चित करना बहुत महत्वपूर्ण हैं कि घंटों एक ही डेस्क पर बैठ के समय ना बिताएं। जब आप ब्रेक्स नहीं लेते, तो ऐसा लग सकता है कि आपका काम कभी ख़त्म नहीं होने वाला है। उत्पादकता और ध्यान को नुकसान होता है, क्योंकि आप आखिर में कुछ और काम जैसे सोशल मीडिया, टाइमपास करते हैं या सिर्फ निम्न स्तर का काम करते हैं। कुछ स्टूडेंट्स को कैफीन उनके लिए आवश्यक ध्यान उपलब्ध करवाता है। दूसरों के लिए, यह उनकी गति को तेज कर देता है। कॉफी या अन्य कैफ़िनेटेड पेयों की सामान्य मात्रा जो आप लेते हैं उससे ज्यादा ना लें। यह ध्यान लगाना मुश्किल बना देगा। कैफ़ीन से बेहतर है बस पानी से परिपूर्ण (hydrated) बनें रहना। इसके बजाय पानी या जूस पिएँ ताकि यह सुनिश्चित हो सके कि आपका दिमाग सभी स्तरों पर काम करता रह सके। अपने छोटे से कमरे में सिर्फ अपनी किताबों और पेपर्स के साथ अकेले होने पर ध्यान लगाना थोड़ा कठिन सा काम है। कई बार खुले में जहाँ और भी लोग हों काम करना, या एक बड़े ग्रुप में पढ़ाई करना मददगार हो सकता है। वो आपको जवाबदेह रखने में सहायता कर सकते हैं।  अगर आप कहते हैं कि आप एक निबंध पर काम कर रहें हैं और वो देखते हैं कि आप टंबलर (Tumblr) पर ब्राउज़िंग कर रहे हैं, तो वो आपको टोक सकते हैं और सही रास्ते पर बनाए रख सकते हैं। जब तक आप उत्तरों को आपस में साझा नहीं कर रहे एक साथ काम करना बेईमानी नहीं है। वास्तव में, यह बस समय और पढाई के कौशल का स्मार्ट प्रबंधन है। हर बार जब आप कोई काम पूरा करते हैं तो आप जो मेहनत कर रहे हैं उसके लिए खुद को ईनाम देना महत्वपूर्ण है। कोई मजेदार एक्टिविटी करना, पार्टी करना, या कुछ छुट्टी का समय आपको अपना काम जल्दी ख़त्म करने के लिए प्रेरित करता है, जिसका अर्थ हैं कि आपको ध्यान लगाना होगा।  इसे आजमाएं: कुछ रंगीन पेपर्स को स्ट्रिप्स में या चौकोर काट लें और दिन भर में जो आपको करने हैं वो सारे असाइनमेंट्स लिख लें। इनका एक ढ़ेर बना लें। ऐसा ही एक और ढ़ेर बनाएं जिसमें बराबर संख्याँ में ईनाम रखें। इनमे लिखें अपना फ़ोन चेक करना या फेसबुक पेज चेक करना, 10 मिनट्स के गेम खेलना, टीवी पर ने एपिसोड देखना, या जो कुछ भी जो आप करना चाहते हों या अपने फ्री टाइम में करेंगे। जब आप एक काम पूरा कर लें, तो ईनाम के ढ़ेर से एक ट्रीट उठा लें। यह काम पूरा करने और जो चीजें करने में आपको आनंद आता हैं उनका आनंद उठाने का बहुत अच्छा तरीका है। ईनामों के फेर में ना पड़ें। टीवी का सिर्फ एक एपिसोड, बाकी बचा हुआ पूरा सीजन नहीं। अपने सामान्य जीवन से एकदम पढाई करने में लग कठिन काम है। अपने दिमाग को टीवी देखने की अवस्था से पढ़ने की अवस्था में परिवर्तित होने के लिए थोड़ा समय दें। शुरू करने के पहले अपनी किताबों को थोड़ा उल्टा पलटा कर देखें, ताकि आप उस मानसिक अवस्था में आ सकें। अपने नोट्स को एक बार फिर जल्दी से कॉपी करना भी बहुत ज्यादा प्रभावी तरीका है। नोट्स जोन्हे आपने शुक्रवार को कॉपी किया था शायद अभी तक आपके दिमाग पर छपे नहीं हैं। यह पढ़ाई करने का एक आसान तरीका है और आपकी सोच को सही रूप से अनुकूलित करने भी एक अच्छा तरीका है। बहुत से लोगों का मानना है कि होमवर्क करने का सबसे प्रभावी तरीका है सबसे कठिन कामों से शुरुवात करना और उन्हें रास्ते से हटा देना। अगर आप गणित से बहुत चिढ़ते हैं, पर इंग्लिश पढ़ने का आनंद उठाते हैं, तो अपना गणित का होमवर्क पहले कर लें और बाद में आसान इंग्लिश पढ़ने का आनंद उठाएं। जैसे जैसे आपका होमवर्क का समय ख़त्म होता जाएगा, आपका काम भी आसान होता जाएगा। वैकल्पिक तौर पर, आपको सबसे प्रभावी तरीका लग सकता है उन कामों को पहले करना जिनमें सबसे अधिक समय लगना है। ये सबसे कठिन कामों जैसी हो सकते हैं पर ये जरूरी नहीं है। अगर आप कोई बार बार दोहराए जाने वाले काम को करते हुए ध्यान केंद्रित करने में कठिनाई का अनुभव कर रहें हैं, अपनी गणित की प्रॉब्लम को जोर जोर से बोलना आपको अपने काम पर दिमाग केंद्रित रखने में सहायता कर सकता है। यह आपका ध्यानभंग ना होने देने में आपकी मदद करेगा। अगर ये आपको मूर्खतापूर्ण लग रहा है तो आपको उन्हें बहुत जोर से बोलने की जरूरत नहीं है। सिर्फ बुद्बुदाएं। जब आप किसी प्रॉब्लम के साथ क्या करना है समझने की कोशिश कर रहें हों, उसे भी जोर से बोलें।आप क्या सोच रहें हैं उसे सुनना सृजनात्मकता में सहायक होता हैं। असाइनमेंट्स के बीच अदला-बदली ना करें। इसके बजाय, दूसरे काम पर जाने के पहले एक काम खत्म कर लें। हाल ही में किये गए अध्ययनों के अनुसार, एक साथ कई काम करना (multitasking) अस्थाई तौर पर आपके बौद्धिक स्तर (IQ) को और ज्ञानात्मक (cognitive) क्षमताओं हर काम पर गिरा देता है, इससे काम और भी कठिन हो जाता है।  जैसे जैसे आप आगे बढ़े चीजों को काटते जाएं। जैसे ही आप एक काम पूरा कर लें, इसके एक ओर एक चेक मार्क लगा दें- आप एक काम के अलग अलग हिस्सों के लिए कई चेक बॉक्सेस का उपयोग भी कर सकते हैं। किसी चीज के बाद एक चेक बॉक्स लगाने और यह सोचने में समर्थ होना: मैं यह पूरा कर लिया, एक बहुत अच्छा अहसास है, और आपको चलते रहने के लिए प्रेरित कर सकता हैं। अगर आप सचमुच किसी चीज को समझ नहीं पा रहे हों, तो कुछ समय के लिए उसे अलग कर दें। कुछ अनुपयोगी शुरू करना आपको सिर्फ हताश करेगा और इसमें बहुत समय भी लगता है। दूसरे काम को शुरू करने से आप थोड़ा अच्छा महसूस करते हैं (एक नई शुरुवात का अहसास) और आप संभवतः कहीं बेहतर महसूस करेंगे जब आप किसी और समय पर उस छोड़े हुए काम को शुरू करेंगे। देर रात होमवर्क करने की सोच रहें हैं? कोशिश करें कि आप कभी भी अपने सोने के सामान्य समय के बाद एक या दो घंटे कभी भी काम ना करें। जितना अधिक संभव हो उतना काम करने की कोशिश करें, और दिन में ही अपना काम ख़त्म कर लें अगर कुछ करने के लिए बाकी रह जाए। जो आप पूरा नहीं कर सकते, अगली बार ज्यादा बेहतर योजना बनाए। आप जितना ज्यादा थकते जाएंगे आपके काम का उतना नुकसान होने लगेगा, और आप अगले दिन के अपने ध्यान को भी नुकसान पहुंचाएंगे। एक बार आप अपने सोने और काम करने का समय को मिलाने लगे, आपको योजना बनाने में, समय को नियोजित करने में, और अपने वर्कलोड का अंदाजा लगाने में परेशानी होने लगेगी। अगर आपको ध्यान केंद्रित करने की जरूरत है, लिविंग रूम में जहाँ आपके भाई का एक्सबॉक्स (Xbox) तेज आवाज में चल रहा हों ऐसा करना बहुत कठिन हो सकता है। एक ऐसी शांत जगह ढूंढने का प्रयास करें जहाँ आप शांति से स्टडी कर सकें और आवश्यक काम पर ध्यान केंद्रित कर सकें। अगर आवश्यक हो तो कमरे में कुछ परिवर्तन करें।  आपका रूम प्रायः सबसे बढ़िया स्थान होता है, पर कोई भी जगह उपयोग में लाई जा सकती है। हर रात अपना होमवर्क करने के लिए एक विशिष्ट स्थान को अलग करने की कोशिश करें, जैसे किचन की टेबल या लिविंग रूम की कोई डेस्क। अगर आपको अपने घर शांत जगह नहीं मिलती, या आपका खुद का कोई कमरा नहीं है, तो स्कूल के बाद अपना काम खत्म करने के लिए वहीँ रुक जाएँ। या स्टडी करने के लिए पब्लिक लाइब्रेरी चले जाएं। शुरू करने के पहले, सुनिश्चित करें कि आप सभी सही मटेरियल और बर्तनों को इकठ्ठा कर लें, इन्हे सफाई से अपनी डेस्क पर इकठ्ठा कर लें। अगर आपके पास वो सब चीजें उपलब्ध हों जिनकी आपको जरूरत पड़ेगी, तो आप अपने काम पर ध्यान लगा पाएंगे, इन बातों पर नहीं कि आपका प्रोटेक्टर कहाँ है, और आपको अपने नोट्स कहाँ ढूंढने चाहिए। सुव्यवस्था आवश्यक है, इसीलिए स्टडी करने के पहले अव्यवस्थित सामान को सफाई से जमा लें। एक पानी का गिलास ले आएं, या एक स्वास्थ्यप्रद स्नैक, ताकि जब आपको थोड़ी बहुत भूख लगे या कोई इच्छा हो तो आपके पास काम छोड़ने का कोई कारण ना हो। आराम से अपनी कुर्सी में बैठें। कंप्यूटर, फेसबुक, ट्विटर, या कोई भी ऐसी चीज जो आपका ध्यान हटा सकती हो उसे बंद कर दें। अगर आप ध्यान लगाने की कोशिश कर रहें हैं, अपने सामने से अपने असाइनमेंट और सीधे उससे सम्बंधित चीजों के अलावा हर चीज को हटा दें। अगर आपको जानकारी ढूंढने के लिए कंप्यूटर की जरूरत हो, तो जानकारी पर ध्यान केंद्रित करने की कोशिश करें, किसी भी और चीज पर नहीं।  अगर आपको बार बार अपना फ़ोन या कंप्यूटर चेक करने की इच्छा हो रही हो, तो उन्हें दूसरे कमरे में रख दें, या उन्हें अपनी माँ या रूममेट को उनकी देखभाल के लिए सौंप दें। उन्हें तभी वापस लें जब आप ब्रेक टाइम में हों। हाल ही में हुए कुछ अध्ययन बताते हैं कि सॉफ्ट, इंस्ट्रुमेंटल संगीत को सुनना होमवर्क करते हुए आपके ध्यान में सुधार ला सकता है। यह हर किसी के लिए काम नहीं करता, पर म्यूजिक का प्रयोग करके देखें और समझें क्या ये आपके लिए काम करता हैं। शुरू करने के पहले, अपने होमवर्क को ख़त्म करने के लिए जो भी चीजें करनी हैं हर चीज को एक विस्तृत लिस्ट में लिख लें। भले ही आपके पास स्कूल प्लानर या ऐसा ही कुछ हो, घर में शुरू करने के पहले आपके सामने एक स्पष्ट लिस्ट का होना अच्छा है, ताकि आप जैसे जैसे काम करते जाएं पूरी हो गई चीजों को काटते जाएँ।  विषय का नाम और असाइनमेंट के लिए आपको क्या करना है इसका संक्षिप्त विवरण लिखें। नियत तारीख और हर असाइनमेंट को खत्म करने में कितना समय लग सकता है इसका रफ अंदाजा लिखें। अगर आपके पास और असाइनमेंट्स भी हों तो उन को भी ध्यान में रखें। अपने टू-डूज़ (to-dos) को सबसे कठिन से सबसे सरल के क्रम में लगा लें, ताकि आप सबसे पहले सबसे कठिन काम को संभाल सकें। या आप उन्हें उनके लगने वाले अंदाजित समय के क्रम में भी लगा सकते हैं, ताकि आप सबसे ज्यादा समय लेने वाले कामों पर पहले ध्यान केंद्रित कर सकें। दोनों ही तरीके प्रभावी हैं। बिना किसी योजना के, कई बार काम पर टिके रहना बहुत कठिन हो जाता है। हर चीज जो आपको करनी हैं उसके लिए एक समय अवधि निश्चित करने का प्रयास करें। उदाहरण के लिए, विज्ञानं का होमवर्क 4:00-5:00 के बीच हो जाएगा, गणित का होमवर्क 5:00-6:00 के बीच हो जाएगा। यह आपको सही रास्ते पर बनाए रखेगा ताकि आप अपने काम से बहकें नहीं। काम के लिए समय सीमा आपको गहनता से काम करने में सहायता करती हैं, ताकि आप सारे काम को बिलकुल अंतिम क्षण के लिए ना छोड़ें।  यह जानना बहुत महत्वपूर्ण है कि आपका असाइनमेंट कब तक पूरा किया जाना है ताकि आप अपने समय का नियोजन ठीक से कर सकें। यह बहुत कठिन और कष्टदायी हो सकता हैं कि आप 4 अलग अलग ऐसे असाइनमेंट पर एक साथ उस रात काम कर रहें हो जब वो सब अगली सुबह पूरे कर के दिए जाने हों। अपने काम करने के स्थान को व्यवस्थित रखने का भी प्रयास करें। अपने सारे इंग्लिश नोट्स के बीच में गणित के काम का होना अपने काम पर ध्यान केंद्रित करने का बेहतर तरीका नहीं है।
नियमित छोटे छोटे ब्रेक्स लें: कैफीन से सावधान रहें: होमवर्क पर दूसरे लोगों के साथ काम करके आजमाएं: जब आपका काम हो जाए तो खुद को ट्रीट दें: अपने दिमाग को सक्रिय होने के लिए कुछ समय दें: सबसे कठिन काम को सबसे पहले करें: अपना होमवर्क करते हुए जोर जोर से बोलें: किसी और चीज पर जाने के पहले एक काम को ख़त्म करें: जानें कि कब काम करना बंद कर देना है: काम करने के लिए एक शांत स्थान खोजें: ऐसी हर चीज जुटा लें जिसकी आपको अपना होमवर्क पूरा करने के लिए जरूरत पड़ेगी: ध्यानभंग करने वाली सभी चीजों को हटा दें: अपने होमवर्क के लिए एक टू-डू (to-do) चेकलिस्ट लिखें: एक शेड्यूल बनाएं:
https://www.wikihow.com/Concentrate-on-Your-Homework https://www.wikihow.com/Concentrate-on-Your-Homework https://www.wikihow.com/Concentrate-on-Your-Homework
Staying Motivated Doing Your Work Preparing for Homework